KOMENTE TË PËRGJITHSHME
Mbi raportin e monitorimit të Ministrisë së Punëve të Jashtme 

për vitin 2013
1. Karakteristikat kryesore të performancës.

Ministria e Punëve të Jashtme, për vitin 2013, administron dhe menaxhon fondet publike sipas tre programeve të miratuara, e konkretisht:

1. Programi “Planifikim menaxhim administrim”

2. Programi “Mbështetje diplomatike jashtë vendit”  
3. Programi “Aktiviteti diplomatik dhe konsullor i MPJ”

Për vitin 2013, situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë: 
	Kodi
	Emërtimi i Programit
	Përqindja e realizimit

kundrejt buxhetit vjetor

	01110
	Planifikim menaxhim administrim
	98.63 %

	01120
	Mbështetje diplomatike jashtë vendit                          
	99.42 %

	01130
	Aktiviteti diplomatik dhe konsullor i MPJ
	88.97 %

	
	Totali i Ministrisë
	98.10 %


Për të tre programet e kësaj ministrie, përqindja e realizimit të shpenzimeve, varion nga 89 në 99.5%, gjë që ka cuar në një realizim prej rreth 98.10% në rang institucioni. Pra, në një vështrim të përgjithshëm, duke gjykuar vetëm mbi realizimin në vlerë të shpenzimeve të planifikuara, për të tre programet e kësaj ministrie, evidentohet një performance shumë e mire, në fund të vitit.

Sipas zërave përbërës të shpenzimeve, situata në fund të vitit paraqitet e tillë:                                           
	Kodi
	Emërtimi i Programit
	Shpenzime Korente
	Shpenzime Kapitale

	01110
	Planifikim menaxhim administrim
	98.87%                  
	87.38 %

	01120
	Mbështetje diplomatike jashtë vendit                                
	99.97%                    
	56.52 %

	01130
	Aktiviteti diplomatik dhe konsullor i MPJ
	88.97%                          
	-

	
	Totali i Ministrisë
	98.55%                      
	58.99%


Shpenzimet korente, në dy prej programeve të kësaj ministrie paraqiten në nivele të kënaqshme në këtë fund viti, duke bërë që në rang ministrie ky nivel të arrijë në rreth 98.55%. Shpenzimet kapitale në total për të gjithë ministrinë rezultojnë në nivele jo të larta, prej rreth 59 %, rrjedhojë kjo e mosrealizimit të investimeve në programin “Mbështetje diplomatike jashtë vendit”, pasi në programin “Planifikim, menaxhim, administrim”, realizimi i shpenzimeve kapitale është relativisht i lartë. 
Struktura e shpenzimeve për çdo program, sipas buxhetit fillestar, buxhetit me ndryshime 2013 dhe realizimit të vitit 2013, paraqitet si më poshtë:

	Kodi
	Emërtimi i Programit
	Buxheti 2013

	
	
	Fillestar
	Me ndryshime
	Buxheti Faktik

	01110
	Planifikim menaxhim administrim
	4.90%
	4.48%
	4.50%

	01120
	Mbështetje diplomatike jashtë vendit                              
	83.21%          
	83.28%         
	84.39%

	01130
	Aktiviteti diplomatik dhe konsullor i MPJ
	11.88%           
	12.24%           
	11.10%

	
	Totali i Ministrisë
	100%
	100%
	100%


Rreth 84.4% e totalit të shpenzimeve faktike të vitit 2013, janë përdorur në programin buxhetor “Mbështetje diplomatike jashtë vendit”, ndjekur nga shpenzimet për programin “Aktiviteti diplomatik dhe Konsullor i MPJ”, me rreth 11.1% të totalit. Ndërkohë, programi i aparatit të Ministrisë mbetet mjaft i vogël, duke zënë vetëm 4.5% të shpenzimeve faktike për vitin 2013. 
Ndryshimi i strukturës së shpenzimeve sipas realizimit, ka ardhur si pasojë e rialokimit të fondeve buxhetore gjatë vitit 2013 në programin “Mbështetje diplomatike jashtë vendit”, në zërin “Kuota ndërkombëtare, dhe konkretisht për pagesën e detyrimeve ndaj NATO-s dhe pagesën e fondit për ndihmën e qeverisë së Shqipërisë për qeverinë turke, miratuar me VKM. 
Nuk konstatohen ndryshime të theksuara në strukturën e programeve ndërmjet parashikimeve sipas buxhetit fillestar, buxhetit me ndryshime per vitin 2013 dhe realizimit faktik.

2. Performanca dhe statusi i produkteve kryesore 
Në programin e ”Planifikimi, Administrimi dhe Menaxhimi”, janë parashikuar 9 produkte, nga të cilat 1 prej tyre nuk është realizuar, ndërsa 8 të tjerat janë realizuar plotësisht. Për produktin i cili nuk është realizuar “Pajisje kompjuterike të blera”, MPJ ka dhënë arsyet në raportin e saj të monitorimit për vitin 2013.
Në programin “Mbështetje diplomatike jashtë shtetit”, janë parashikuar 5 produkte, nga të cilat 4 janë realizuar “plotësisht”, ndërsa produkti “Pajisje kompjuterike”, i cili nuk është realizuar, për të cilin MPJ ka dhënë argumentimet e saj në raportin e monitorimit të vitit 2013.
Në programin “Aktiviteti Diplomatik dhe konsullor i MPJ”, janë parashikuar 26 produkte, statusi i realizimit të 9 prej tyre në fund të vitit është “pjesërisht”. Sipas MPJ, produktet e këtij programi rezultojnë të realizuara në masën 90%.
Tabela mbi realizimin e produktit të programit duhet rregulluar pasi në disa produkte si psh: “Zbatimi i detyrimeve të MSA”, “Zbatimi i detyrimeve të Kapitullit 21”, etj., janë paraqitur me status realizimi “pjesërisht”, ndërkohë që në anekset bashkëngjitur raportit të monitorimit, janë paraqitur me status realizimi “plotësisht”.

3. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.

                                                                                   Në 000 lekë
	Programet
	Shpenzime korente
	Shpenzime kapitale
	Totali i shpenzimeve

	
	MPJ
	Thesari (MF)
	Dif
	MPJ
	Thesari (MF)
	Dif.
	MPJ
	Thesari (MF)
	Dif

	Planifikimi Menaxhimi dhe Administrimi
	95.219
	95.219
	0.0
	  1.747
	1.747
	0.0
	96.966


	96.966


	0.0

	Mbështetje diplomatike jashtë vendit
	1.803.946
	1.803.946
	0.0
	13.000
	13.000
	0.0
	1.816.946
	1.816.946
	0.0

	Aktiviteti diplomatik dhe konsullor i MPJ
	239.052
	239.052
	0.0
	0
	0
	0.0
	239.052


	239.052


	0.0

	Totali i Ministrisë
	2.138.216

	2.138.216

	0.0
	14.747
	14.747
	0
	2.194.559
	2.194.559
	0.0

	Të ardhura jashtë limitit
	
	313.523
	
	
	
	
	
	
	


Ashtu sikurse paraqitur në tabelën e mësiperme, të dhënat e përdorura nga Ministria e Punëve të Jashtme, për përgatitjen e raportit të monitorimit të shpenzimeve për vitin 2013, përputhen plotësisht me të dhënat e nxjerra nga sistemi i thesarit.
4. Informacion mbi volumin dhe madhësinë e ndryshimit të buxhetit.

Për të tre programet e kësaj ministrie, situata në lidhje me ndryshimet në planifikim gjatë vitit 2013, përfshirë këtu buxhetin fillestar, buxhetin me ndryshime, paraqitet në tabelën e mëposhtme:

                                                                                             



Në milion lekë
	Programet
	Buxheti fillestar 2013
	Buxheti me ndryshime
	Diferenca

	Planifikim menaxhim administrim
	105.6
	98.311
	-7.3

	Mbështetje diplomatike jashtë vendit
	1792.5
	1827.6
	+35.1

	Aktiviteti diplomatik dhe konsullor i MPJ
	256.0
	268.7
	+12.6

	Totali i Ministrisë së Punëve të Jashtme
	2154.1
	2194.6
	+40.5


Ndryshimet në planin e buxhetit, shpjegohen me ndryshimet në fondet e kësaj ministrie, në vijim të përdorimit të Fondit të Rezervë, në zbatim të vendimeve të Qeverisë si më poshtë:

· Vendimit të Këshillit të Ministrave nr. 43, datë 23.01.2013, “Për një shtesë fondi në buxhetin e vitit 2013, miratuar për Ministrinë e Punëve të Jashtme”, nëpërmjet të cilit është miratuar fondi prej 100.000 (njëqind mijë) USD, për qeverinë turke, si ndihmë humanitare për përballimin e kostove të strehimit të refugjatëve sirianë të cilët kanë qënë të detyruar të braktisin vendin e tyre si pasojë e dhunës gjaksore të ushtruar nga regjimi i Bashar Al Assad mbi civilët. 
· Vendimit të Këshillit të Ministrave nr. 107, datë 13.02.2013, “Për një shtesë fondi në buxhetin e vitit 2013, miratuar për Ministrinë e Punëve të Jashtme, për pagesën e kontributeve financiare të NATO-s për selinë e re, për vitin 2012”. 
· Vendimit të Këshillit të Ministrave nr. 185, datë 13.03.2013, “Për një shtesë fondi në buxhetin e vitit 2013, miratuar për Ministrinë e Punëve të Jashtme”, për shlyërjen e detyrimeve të prapambetura të festimeve të 100-vjetorit të Pavarësisë.
5. Komente të tjera
· Në programin “Aktiviteti Diplomatik dhe konsullor i MPJ”, tabela mbi realizimin e produktit të programit duhet rregulluar pasi në disa produkte si psh: “Zbatimi i detyrimeve të MSA”, “Zbatimi i detyrimeve të Kapitullit 21”, etj., janë paraqitur me status realizimi “pjesërisht”, ndërkohë që në anekset bashkëngjitur raportit të monitorimit, janë paraqitur me status realizimi “plotësisht”.
· Në raportin e monitorimit, komentet e realizimit të produkteve duhet të paraqiten të lidhura edhe me realizimin e objektivave të politikës së programit.

6. Publikimi në faqen e internetit
Ministria e Punëve të Jashtme ka publikuar në faqen e saj zyrtare të internetit raportin e monitorimit të buxhetit për vitin 2013. 
